**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ**

Кыргыз Республикасынын

Билим берүү жана илим министрлигинин

2021-жылдын "\_\_\_" \_\_\_\_\_\_\_\_\_\_\_\_\_\_ № \_\_\_\_\_\_\_

буйругуна тиркеме

**ЖОГОРКУ КЕСИПТИК БИЛИМ БЕРҮҮНҮН МАМЛЕКЕТТИК БИЛИМ БЕРҮҮ СТАНДАРТЫ**

 **ДАЯРДОО БАГЫТЫ: 571200**

**Маданий жана табигый мурастар объектилерин коргоо жана музеология**

**Квалификация: Бакалавр**

**Бишкек 2021 жыл**

1. **ЖАЛПЫ ЖОБОЛОР**

1.1.Жогорку кесиптик билим берүнүн **571200** “Маданий жана табигый мурастар объектилерин коргоо жана музеология” багыты боюнча Мамлекеттик билим берүүнүн ушул стандарты Кыргыз Республикасынын «Билим берүү жѳнүндѳгү» Мыйзамына жана башка билим берүү тармагындагы Кыргыз Республикасынын ченемдик укуктук актыларына ылайык Кыргыз Республикасынын билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул мамлекеттик билим берүү стандартын аткаруу менчигинин формасына жана кайсы ведомствого баш ийгендигине карабастан, **571200**“Маданий жана табигый мурастар объектилерин коргоо жана музеология” багыты боюнча бакалаврларды даярдоонун кесиптик билим берүү программаларын ишке ашыруучу бардык ЖОЖдор үчүн милдеттүү болуп эсептелет.

**1.2.Терминдер, аныктамалар, белгилѳѳлер, кыскартуулар.**

Жогорку кесиптик билим берүүнүн ушул Мамлекеттик билим берүү стандартында Кыргыз Республикасынын «Билим берүү жѳнүндѳгү» Мыйзамына жана Кыргыз Республикасында белгиленген тартипте кабыл алынган жогорку кесиптик билим берүү тармагындагы эл аралык келишимдерге ылайык келген терминдер жана аныктамалар колдонулат:

- **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

- **даярдоонун багыты** - ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- **профиль** - негизги билим берүү программасынын конкреттүү бир түргө багытталышы жана (же) кесиптик иш объекти;

- **компетенция** - окуучунун аныкталган бир чѳйрѳдѳ майнаптуу жана жемиштүү үчүн зарыл болгон билими жатынан даярдоого карата алдын ала коюлган социалдык талап (ченем);

- **бакалавр** – магистратурага кирүүгѳ жана кесиптик иш менен алектенүүгѳ укук берген жогорку кесиптик билимдин квалификациялык деңгээли;

- **магистр** – аспирантурага жана (же) базалык докторантурага (PhD/профили боюнча) жана кесиптик иш менен алектенүүгѳ укук берген жогорку кесиптик билимдин квалификациялык деңгээли;

- **кредит** (**зачеттук бирдик)**  - негизги кесиптик билим берүү программасынын эмгек сыйымдуулугунун шарттуу өлчөмү;

**- окутуунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар.

**- жалпы илимий компетенциялар** – кесиптик иштин бардык түрлѳрү (же кѳпчүлүгү) үчүн жалпы болуп саналган мүнѳздѳмѳлѳрдү билдирет: окуу, талдоо жана синтез кылуу ж.б. жѳндѳмдүүлүк;

- **инструменталдык компетенция** – когнитивдик жѳндѳмдү, идеяларды жана ойлорду түшүнүү жана пайдалана билүү жѳндѳмдѳрүн камтый; методикалык жѳндѳм, айлана-чѳйрѳнү түшүнүү жана башкаруу, убакытты уюштуруу, окуунун стратегияларын түзүү, чечимдерди кабыл алуу жана проблемаларды чече билүү жѳндѳмү; технологиялык жѳндѳм, техниканы пайдалана билүүгѳ, компьютерди билүүгѳ жана маалыматтык башкарууга байланышкан жѳндѳмдѳр; лингвистикалык жѳндѳмдѳр, коммуникациялык копметенция;

**- социалдык-инсандык жана жалпы маданий** компетенциялар – ой-сезимдердин жана мамилесин билдирүүгѳ, сын кѳз менен ой жүгүртүүгѳ жана ѳзүнѳ баа берүүгѳ байланышкан жеке сапаттар, ошондой эле социалдык ѳз ара байланыш жана кызматташу процесстерине, топтор менен иштеше билүүгѳ, социалдык жана этикалык милдеттенмелердикабыл алууга байланышкан жѳндѳмдѳр;

**кесиптик стандарт** – кесиптик иштин конкретүү түрүнүн чегинде анын мазмунуна жана сапатына карата талаптарды белгилѳѳчү, кызматкер кайсы иште болсо да, кайсыл уюмда болсо да ѳзүнүн ордун татыктуу ээлеши үчүн кызматкерде болушу милдеттүү болгон квалификациянын сапаттык деңгээлин баяндаган негиз түзүүчү документ.

.

**1.3.** Мамлекеттик билим берүү стандартында колдонулган негизги кыскартуулар:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу- методикалык бирикмелер;

НББП ДЦ - негизги билим берүү программасынын дисциплиналарынын цикли;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык - инсандык жана жалпы маданий компетенциялар;

**2.КОЛДОНУУ ТАРМАГЫ**

1. Жогорку кесиптик билим берүүнүн ушул Мамлекеттик билим

берүү стандарты (мындан ары - ЖКББ МББС) - даярдоонун 571200 Маданий жана табигый мурастар обьектилерин коргоо жана музеология багыты боюнча негизги билим берүү программасын ишке ашыруудагы милдетүү нормалардын, эрежелердин жана талаптардын жыйындысын ѳз ичине камтыйт жана Кыргыз Республикасынын аймагында мамлекеттик аккредитациясы (аттестациясы) же лицензиясы бар, бардык жогорку кесиптик билимберүүчү мекемелердин (мындан ары — ЖОЖдор), алардын менчик формасына жана кайсы ведомствого баш ийгендигине карабастан жогорку кесиптик билим берүүнүн негизги билим берүү программаларын ѳздѳштүрүүдѳгү сапатын баалоодо, окуу жана уюштуруу - методикалык документтерин иштеп чыгууда негиз болуп саналат.

 **2.2.Даярдоонун 571200 Маданий жана табигый мурастар обьектилерин коргоо жана музеология багыты боюнча ЖКББ нун МББС ынын негизги колдонуучуларынан болуп тѳмѳнкүлѳр эсептелет:**

-ЖОЖдордун администрациясы жана илимий-педагогикалык (профессордук-окутуучулук курамы, илимий кызматкерлер) курамы, даярдоонун деңгээли жана бул багыт боюнча ѳз окуу жайларында социалдык чѳйрѳнүн, техниканын, илимдин жетишкендиктерин эске алуу менен, негизги кесиптик билим берүү программаларын иштеп чыгууга, аларды жаңыртууга жана натыйжалуу ишке ашырууга жооптуу адамдар;

 -даярдоонун бул багыты боюнча ЖОЖдун негизги билим берүүпрограммасын ѳздѳштуруудѳ окуу ишмердигин натыйжалуу ишке ашырууга жооптуу студенттер;

* кесиптик ишмердиктин тийиштүү чѳйрѳлѳрүндѳгү адистердин жана иш берүүчулѳрдүн бирикмелери;
* Кыргыз Республикасынын билим берүү чѳйрѳсүндѳгү аткаруу бийлигинин борбордук мамлекеттик аткаруу органынын тапшыруусу менен негизги билим берүү программаларын иштеп чыгууну камсыз кылган окуу-методикалык бирикмелер жана кеңештер;
* жогорку кесиптик билим берүүнү каржылоону камсыз кылган аткаруу бийлигинин мамлекеттик органдары;

 - билим берүү программаларын жана уюмдарды аккредитациялоону ишке ашыруучу аккредитациялык агентстволор.

**2.3.** Абитуриенттердин даярдык деңгээлине талаптар.

1. «Бакалавр» академиялык даражасын ыйгаруу менен жогорку кесиптик билим алууга талапкер абитуриенттин билим деңгээли - жалпы орто билими, же кесиптик орто (же кесиптик жогорку) билими.
2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдѳгү документи болуш керек.

**З.ДАЯРДОО БАГЫТЫНЫН ЖАЛПЫ МҮНѲЗДѲМѲСҮ.**

 **3.1**.Кырыз Республикасында даярдоонун 571200 “Маданий жана табигый мурастар объектилерин коргоо жана музеология” багыты боюнча ишке ашырылат:

Бакалаврларды даярдоо боюнча ЖКББ НББП сын толугу менен ѳздѳштүргѳн жана белгиленген тартипте мамлекеттик жыйынтык аттестациясынан ийгиликтүү ѳткѳн ЖОЖдордун бүтүрүүчүлѳрүнѳ «бакалавр» академиялык даражасын ыйгаруу менен жогорку билими тууралуу диплом берилет.

 **3.2**. Жалпы орто билимдин базасында күндүзгү окутуу формасында бакалаврларды 571200 Маданий жана табигый мурастар обьектилеринкоргоо жана музеология багыты боюнча даярдоо ЖКББ НББП ѳздѳштүрүүнүн ченемдик мөөнөтү 4 жылдан кем эмести түзөт.

Окутуунун күндүзгү-сырткы (кечки) жана сырткы окуу формалары боюнча, ошондой эле окутуунун ар кандай формаларын айкалыштырылган учурларда бакалаврларды даярдоодо ЖКББ НББПны өздөштүрү мѳѳнѳттѳрү ЖОЖ тарабынан күндүзгү окутуу формасында белгиленген ченемдик мөөнөткө карата алты айдан бир жылга кѳбѳйтүлѳт.

Тийиштүү профилдеги орто кесиптик билими же жогорку кесиптик билими бар адамдарга бакалаврларды даярдоо боюнча ЖКББ НББП тездетилген программасы боюнча ѳздѳштүрүүгѳ укук берилет. Тездетилген программаларды ишке ашырууда окуунун мѳѳнѳтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым Дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым-жартылай кайра аттестациялоонун (кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги ЖОЖ тарабынан ѳз алдынча аныкталат.

Күндүзгү окутуу формасында орто кесиптик билимдин базасында бакалаврларды даярдоо боюнча ЖКББ НББП ѳздѳштүрүү мѳѳнѳтү тездетилген программаларды ишке ашыруунун алкагында 3 жылдан кем эмес убакытты түзѳт.

Билим алуунун формасына карабастан жеке окуу планы боюнча окутууда окуунун мѳѳнѳтүн ЖОЖ ѳз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда ЖОЖ мѳѳнѳттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Баккалаврларды жана магистрлерди даярдоо багыты боюнча ЖЕББ НББП ѳздѳштүрүүнүн башка ченемдик мѳѳнѳттѳрүн Кыргыз Республикасынын Министрлер Кабинети белгилейт.

**3.3**.**Бакалаврларды даярдоодогу ЖКББ НББП сын ѳздѳштүрүүнүн жалпы эмгек сыйымдуулугу 240 кредиттен кем болбоого тийиш.**

Күндүзгү окуу формасы боюнча окуу жылындагы ЖКББ НББПсынын эмгек сыйымдуулугу 60 тан кем эмес кредиттерге барабар.

Бир (кредит) студенттин окуу ишинин 30 саатына барабар (буга анын аудиториялык, ѳз алдынча иштѳѳ иштери жана аттестациянын бардык түрлѳрү кирет)

Окутуунун күндүзгү-сырттан(кечки) жана сырттан(дистанттык) окуу формаларында жана ошондой эле окутуунун ар түрдүү формалары айкалышкан учурда НББП сынын эмгек сыйымдуулугу бир окуу жылы үчүн 48 ден кем эмес кредиттерди түзөт.

**3.4.Даярдоонун571200«Маданий жана табигый мурастар**

**Объектилерин коргоо жана музеология» багыты боюнча инсанды окутуу жана тарбиялоо жаатындагы ЖКББ НББП максаттары.**

1. Даярдоонун 571200 «Маданий жана табигый мурастар

Объектилерин коргоо жана музеология**»** багыты боюнча ЖКББ НББП окутуу жаатындагы максаты: гуманитардык, социалдык, экономикалык, математикалык жана табият таануу илимдеринин негиздери боюнча даярдоо, бүтүрүүчүгѳ тандап алган иш чѳйрѳсүндѳ ийгиликтүү иштѳѳгѳ мүмкүндүк берүүчү жогорку, кесиптик жактан профилдешкен (баклавр деңгээлинде), анын социалдык мобилдүүлүгүнѳ жана эмгек рыногундагы туруктуулугуна ѳбѳлгѳ түзүүчү универсалдуу жана кесиптик компетенцияларга ээ болуу.

1. Даярдоонун 571200 **«**Маданий жана табигый мурастар обьектилерин коргоо жана музеология» багыты боюнча ЖКББ НББП сынын инсанды тарбиялоо жаатындагы максаты:

Студенттерде социалдык - инсандык сапаттарды калыптандыруу. Алар:

-максатка умтулгандык

-уюшкандык,

-эмгекчилдик,

-жоопкерчиликтүүлүк,

-жарандуулук,

-коммуникативдүүлүк,

-толеранттуулук

-жалпы маданиятты жогорулатуу.

**3.5. Бүтүрүчүлѳрдүн кесиптик иш чѳйрѳсү.**

Даярдоонун 571200 Маданий жана табигый мурастар объекгилерин коргоо жана музеология багыты боюнча бүтүрүүчүлөрдүн кесиптик иш чөйрөсү төмѳнкүлѳрдү ѳз ичине камтыйт:

* музейдик предмет менен болгон конкреттүү ишти, музейдик фонддорду комплектештирүүнү, атрибуцияны, илимий баяндоону, консервациялоо жана сактоону;
* музейден тышкаркы тарыхый жана маданий эстеликтерди табуу жана сактоо жана тарыхый - маданий мурастарды максималдуу сактоого кепилдикберүүчүконсервациялоону;
* заманбап илимий негизде музейдик экспозицияларды түзүү жана иштеп чыгуу;
* музейде тарыхый жана маданий эстеликтер менен илимий - изилдѳѳиштерине катышууну;
* тарыхый жана маданий эстеликтерди жана тарыхый жана маданият таануу билимин жайылтууну;
* музейлерди башкарууга жана тарыхый жана маданий эстеликтерди коргоо органдарын алардын ишмердигинин бардык баскычтарында уюштурууга катышууну;
* башталгыч жана орто окуу жайларында музей таануу, мекен таануу, тарыхый жана маданият таануу циклдерин окутууну.

**3.6.Бүтүрүүчүлөрдүн кесиптик иш обьектилери.**

Даярдоонун 571200 **«**Маданий жана табигый мурастар объектилерин коргоо жана музеология»багыты боюнча бүтүрүүчүлөрдүн кесиптик иш обьектилеринен болуп тѳмѳнкүлѳр эсептелет:

 -тарыхый жана маданий мурас, аларды сактоо жана актуалдаштыруу;

 -музейлердин жана музей тибиндеги мекемелердин пайда болушу, өнүгүшү жана иштөөсү; музей коммуникациясынын формалары жана каражаттары;

-ар кандай профилдеги музейлер жана галереялар, кѳргѳзмѳ залдары, тарыхый - этнографиялык жана туристтик комплекстер;

-тарыхый - маданий мурастарды жайылтууну, ѳздѳштүрүүнү, сактоону жана окуп үйрѳнүүнү ишке ашыруучу илимий - изилдѳѳ жана долбоордук уюмдар;

-тарыхый жана маданий эстеликтерди коргоо органдары жана башкаруу органдары;

-музейлер тармагын, арт - галереяларды, туристтик фирмаларды түзүүчү жана ѳнүктүрүүчү илимий - изилдѳѳ жана долбоордук уюмдар, тарыхый жана маданий эстеликтерди коргоо органдары;

-музейдик иш жана эстеликтерди, тарыхый жана маданий мурасты коргоо боюнча адистерди даярдоону жүргүзүүчүбашталгыч, жалпы орто билимберүүчүжана атайын орто билимберүүчүмекемелер.

**3.7.Бүтүрүүчүлөрдүн кесиптик иш чѳйрѳсүнүн түрлѳрү:**

-илимий - изилдѳѳ ишмердиги (негиздерин өздөштүрүү);

-уюштуруу - башкаруучулук ишмердиги;

-ѳндүрүштүк - технологиялык ишмердик;

-маданий - агартуучу ишмердик;

-долбоордук ишмердик;

-педагогикалык;

Бүтүрүүчү даярдалып жаткан кесиптик иштин конкреттүү түрлѳрү, негизинен, кызыкдар иш берүүчүлѳр менен бирдикте жогорку окуу жайы тарабынан иштелип чыгуучу анын билим берүү программасынын мазмунун аныкташы керек.

**3.8Бакалврдын кесиптикиш чѳйрѳсүнүн милдеттери:**

**-илимий - изилдѳѳ:**

* заманбап илимий жолдорго жана ыкмаларга ылайык музейдик ишмердиктин негизги багыттары менен байланышкан илимий изилдѳѳлѳрдү жүргүзүү;
* тарыхый - маданий жана табигый мурастардын объектилеринин тизмесин түзүү; музейдик маанидеги объектилерди издеп табуу жана аларды каттоого тургузуу;
* материалга карата илимий иштин негиздери: атрибуция, музей буюмдарын жана башка тарыхый-маданий эстеликтерди илимий баяндоо, аларды системалаштыруу жана каттоо;
* маданий жана табигый мурастардын объектилеринин статусун аныктоо;
* илимий маалыматты чогултуу, аннотациялар менен жалпы баяндоолорду даярдоо, жүргүзүлүп жаткан изилдѳѳлѳрдүн тематикасына карата библиографияларды, рефераттарды түзүү, презентацияларды даярдоо;

**уюштуруу - башкаруучулук**

* практикалык иштин жүрүшүндѳ маданият чѳйрѳсүндѳгүменеджмент тармагында теориялык шык - жѳндѳмдѳрдү колдонуу;
* маданий жана табигый мурастарды ѳздѳштүрүү жана сактоо программаларын иштеп чыгууга жана ишке ашырууга катышуу;

**ѳндүрүштүк - технологиялык:**

* музейлердин фонддорун алардын профилдерине ылайык комплектештирүү;
* окуп үйрѳнүп жаткан аймактагы эстеликтердин тизмесин жана Мамлекеттик кадастрды түзүүгө катышуу;
* тарых жана табият эстеликтердин маалыматтык аппаратын, компьютердик маалымат базасын түзүү;
* тарых жана табият эстеликтеринин сакталышын камсыз кылуу; **маданий - агартуучулук**:
* туристтик фирмалар менен экскурсиялык бюролордо, музейдик мекемелерде маданий - билим берүү программаларын ишке ашыруу;
* ММК да дүйнѳлүк маданий жана табигый мурастарды жана аларды сактоо зарылдыгын жайылтуу;

**долбоордук ишмердик:**

* музейдик экспозицияны күндѳлүк жана келечек үчүн долбоорлоо ишмердиги;

 - музейдик жана музейлер аралык кѳргѳзмѳлѳрдү долбоорлоо;

- тарыхый - маданий эстеликтерди музеефикациялоо боюнча долбоорлорду иштеп чыгуу;

**педагогикалык:**

- кесип чөйрөсүндөгү маалыматтарды жана жаңы билимдерди топтоо жана аларды окуучуларга үйрөтүү;

- тарыхый маалыматтарды чогултуу, аларды алгачкы талдоодон өткөрүү жана маалыматтарга маданий жана табият эстеликтерин коргоо максатында түшүндүрмө берүү;

- өсүп келаткан муунду маданий жана табият эстеликтерин изилдөө жана сактоого тарбиялоо;

- өсүп келаткан муунду өзүн-өзү өнүктүрүүгө тарбиялоо.

**4. НББП ИШКЕ АШЫРУУНУН ШАРТТАРЫНА**

**КАРАТА ЖАЛПЫ ТАЛАПТАР.**

НББП сын ишке ашыруудагы ЖОЖ дун укуктары менен милдеттерине болгон жалпы талаптар.

**4.1.1.** ЖОЖдор даярдоонун багыты боюнча негизги билим берүү программасын ѳз алдынча иштеп чыгат. НББПсы Кыргыз Республикасынын даярдоо багыттары боюнча эмгек рыногунун керектѳѳлѳрүн эске алуу менен, тийиштүү ЖКББ МББС негизинде иштелип чыгат жана ЖОЖ Окумуштуулар кеңеши тарабынан бекитилет.

ЖОЖ дор НББП сын илимдин, маданияттын, экономиканын техниканын, технологиялардын жана социалдык чѳйрѳнүн ѳнүгүүсүн эске алуу менен, ЖОЖ до билим берүү сапатынын кепилдигин камсыз кылууда тѳмѳндѳгүлѳрдү камтыган сунуш - кѳрсѳтмѳлѳрдү колдонуу аркылуу 5 жылда бирден кем эмес с жаңылап турууга милдетүү:

бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

* билим берүү программаларын мезгил - мезгили менен рецензиялоонун мониторингинде;

так макулдашылган критерийлердин негизинде студенттердин компетенттүүлүгүнүн, алардын билим жана билгичтик деңгээлин баалоонун обьективдүү иш тартибин иштеп чыгууда;

* окутуучулук курамдын компетентүүлүгүн жана сапатын камсыз кылууда;
* бардык ишке ашырылуучу билим берүү программаларын жетиштуүү ресурстар менен камсыздоодо, аларды колдонуунун натыйжалуулугун окуп жаткандарды сурап билүү жолу менен кѳзѳмѳлдѳѳдѳ;
* өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча ѳзүн ѳзү изилдѳѳнүүзгүлтүксүз жүргүзүүдѳ;
* коомчулукту өзүнүн ишмердүүлүгүнүн жыйынтыктары, пландары, инновациялары менен маалымдап турууда;
1. Студенттерди жана бүтүрүүчүлөрдү даярдоонун сапатын баалоо алардын учурдагы, мерчемдик жана жыйынтык мамлекеттик аттестациясын камтышы керек. Баалоочу каражаттардын базалары ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлѳрүн жыйынтыктоочу мамлекеттик аттестациялоо жѳнүндѳ жобону эске алуу менен аныкталат.

1. НББПсын иштеп чыгууда ЖОЖдун бүтүрүүчүлөрдүн социалдык - инсандык компетенцияларын (мисалы, социалдык ѳз ара аракеттенүү компетенцияларын, ѳзүн - ѳзү уюштурууну жана системалык - ишмердик мунѳздѳгүѳз алдынча башкарууну) түзүү мүмкүнчүлүктѳрү аныкталуусу керек. ЖОЖ ЖОЖдун социалдык - маданий чѳйрѳсүн түзүп калыптандырууга, инсандын ар тараптуу ѳнүгүүсү үчүн зарыл болгон шарттарды түзүүгѳ милдетүү.

ЖОЖ окуу процессинин социалдык-тарбиялык компонентин, студенттердин ѳз алдынча башкаруусун ѳнүктүрүүгѳ, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, ѳнүктүрүүгѳ кѳмѳктѳш болууга милдетүү.

1. Жогорку окуу жайынын НББП сы студенттин тандоосу боюнча дисциплинаны камтуусу тийиш. Студенттин-тандоосу боюнча алынган сабактарды түзүү тартибин ЖОЖдун Окумуштуулар кецеши бекитет.
2. ЖОЖ студенттерге алардын окуу программасын түзүүгѳ катышуусунун реалдуу мүмкүнчүлүктѳрүн камсыз кылууга милдетүү.
3. ЖОЖ НББП сын түзүүдѳ студенттерди алардын укуктары жана милдеттери менен тааныштырууга, студент тандоосу боюнча алынган сабактар алар үчүнмилдетүү болуп эсептелерин, ал эми алардын суммалык эмгек жүгү окуу планында каралгандан кем болбошу керектигин тушундүрүүгѳ милдетүү.
4. **НББП сын ишке ашыруудагы студенттердин укуктары менен милдеттерине коюлуучу жалпы талаптар.**
5. Студенттер студенттин тандоосу боюнча алынган окуу сабактарын ѳздѳштүрүүгѳ бѳлүнгѳн окуу убактысынын кѳлѳмүнүн чектеринде НББП алдын ала каралган конкреттүү сабакты тандап алууга укуктуу.
6. Студент өзүнүн жекече билим берүү траекториясын түзүүдѳ сабакты тандоо боюнча ЖОЖ до консультация алуу жана аларды даярдоонун (адистештируунун) болочок профилине таасир этуу укугуна ээ.
7. НББП ѳздѳштүрүүдѳ натыйжалуулукка жетишүү максатында СИЖМ ны ѳнүктүрүү бѳлүгүндѳ студенттер студенттик ѳз алдынча башкарууну ѳнүктүрүүгѳ, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдетүү.
8. Студенттер ЖОЖ дун НББП сында алдын ала каралган бардык тапшырмаларды аныкталып белгиленген мѳѳнѳттѳрдѳ аткарууга милдетүү.
	1. Студенттин окуу жүгүнүн максималдуу кѳлѳмү анын аудиториялык жана аудиториядан тышкары (ѳз адынча) окуу ишинин бардык түрлѳрүн камтуу менен, жумасына 45 саат болуп белгиленет.

Бир жумадагы аудиториялык сабактардын күндүзгү окуу формасындагы кѳлѳмүн ЖКББ нын деңгээлин жана даярдоонун багытынын ѳзгѳчѳлүгүн эске алуу менен, ар бир окуу сабагын үйрѳнүүгѳ бѳлүнгѳн жалпы кѳлѳмүнүн 50% чегинде мамлекеттик билим берүү стандарты тарабынан аныкталат.

* 1. Күндүзгү (кечки) жана сырттан окуу формаларында аудитордук сабактардын кѳлѳмү жумасына 16 сааттан кем болбошу керек.
	2. Сырттан окуган учурда студентке жылына 160 сааттан кем эмес окутуучу менен иштөөгө мүмкүнчүлүк берилүүгө тийиш.
	3. Окуу жылындагы каникулдук убакыттын жалпы кѳлѳму 7-10 жуманы, ал эми мунун ичинде кышкы каникул 2 жумадан кем эмес убакытты түзүүсү керек.

**5. БАКАЛАВРЛАРДЫ ДАЯРДООНУН НББПна КОЮЛУУЧУ ТАЛАПТАРЫ**.

**5.1**.Бакалаврды даярдоонун НББП сын ѳздѳштүрүү натыйжаларына карата талаптар.

Даярдоонун **571200**“ Маланий жана табигый мурастар объектилерин коргоо жана музеология” багыты боюнча бүтүрүүчүгө «бакалавр» академиялык даражасын ыйгаруу менен, негизги билим берүү программасынын максаттарына жана ушул ЖКББ МББС нын 3.4 жана 3.8. пункттарында кѳрсѳтүлгѳн кесиптик ишмердигинин милдеттерине ылайык ал тѳмѳндѳгү компетенцияларга ээ болушу керек:

**Универсалдык:**
**жалпы илимий (ЖИК):**

ЖИК-1.курчап турган дүйнө жөнүндө илимий билимдердин пайдаланууга жана сын көз менен баа берүүгө, турмуш, маданият баалуулуктарын тандоого, жигердүү жарандык позицияны ээлөөгө, адамдарга сый-урмат көрсөтүүгө, толеранттуулукка жөндөмдүү;

**инструменталдык (ИК):**

 ИК-1. Окууда жана иш чөйрөсүндө мамлекеттик, расмий жана чет тилдердин биринде иштиктүү мамиле түзүүгө жөндөмдүү;

 ИК-2. Окуу жана иштөө чөйрөсүндө татаал көйгөйлөрдү чечүү үчүн маалымат технологияларын пайдалануу менен жаңы билимдерди табууга жана пайдаланууга жөндөмдүү;

 ИК-3. Ишкердик билимдерди жана көндүмдөрдү кесиптик ишмердигинде пайдаланууга жөндөмдүү.

**социалдык - инсандык жана жалпы маданий (СИЖМК):**

 СИЖМК-1. Айрым кишилердин жана топтордун кесиптик ишмердигинде максатка жетишүүсүн камсыз кылууга жөндөмдүү.

**Кесиптик (КК):**

**илимий - изилдөө ишмердикги жаатында:**

(КК-1). Тарыхый - маданий жана музеологиялык билимдердин негизги теориялык негиздерин жана инструментарийлерин азыркы музейлер менен маданий жана табият мурастарын изилдөөгө колдонууга жөндөмдүү;

КК-2. Маалыматтын үстүндө иштөөнүн, талдоонун жана синтездөөнүн адекваттуу ыкмаларын пайдалануу менен изилдөөлөрдүн тематикасы боюнча илимий маалыматты түшүнүүгө, иликтөөгө жана сын көз менен талдоого жана изилдөөлөрдүн жыйынтыгын көрсөтүүгө жөндөмдүү;

КК-3. Музей ишинин негизги багыттарында жана маданият жана табият мурастарын изилдөөнүн заманбап ыкмаларын колдонууга даяр;

КК-4. Илимий изилдөөлөрдүн: илимий отчеттордун, жалпы баяндамалардын, талданган маалыматтардын жана түшүндүрмө каттардын натыйжаларынтүзүүгө жөндөмдүү;

**уюштуруу - башкаруучулук ишмердик жаатында:**

КК-5. Маданият жөнүндөгү заманбап билимдерди музей ишинде жана уюштуруучулук-башкаруучулук иште пайдаланууга жөндөмдүү;

КК-6.маданият жана табият мурастарын сактоо чөйрөсүндөгү иштеп жаткан мыйзамдарынын негизин иш жүзүндө колдонууга, эстеликтерди пайдаланууга көзөмөл жүргүзүүгө жөндөмдүү;

КК-7. аткаруучулардын чакан коллективдеринде ишти уюштурууга жөндөмдүү;

КК-8. Кесиптик мобилдүүлүккө, топтолгон тажрыйбаны сын көз менен кайра карап чыгууга жөндөмдүү;

**Өндүрүштүк – технологиялык ишмердикте:**

КК-9. Музейди учурдагы жана келечектеги комплектилөө иштерин аткарууга жөндөмдүү;

КК-10. Маданий жана табигый мурастар обьектилерин жана музей коллекцияларын каттоо, аларды сактоону камсыз кылуу менен байланышкан иштердин негизги түрлөрүн аткарууга жөндөмдүү;

КК-11. Практикалык ишмердикте пайда болуучу талаш тартыштар боюнча кабыл алган чечимдерди негидөөгө жөндөмдүү;

КК-12. Коопсуздук техникасынын, өндүрүштүк санитариянын, өрт коопсуздугунун эрежелерин, ошондой эле музей топтомун сактоону камсыз кылуучу көрсөткүчтөрүн пайдаланууга жөндөмдүү;

**долбоордук ишмердик жаатында:**

КК-13. Көргөзмөлөрдүн жана экспозициялардын долбоорун иштеп чыгууга катышууга жөндөмдүү;

КК.14. Маданият жана табият мурастарын өздөштүрүүнүн жана сактоонун регионалдык программаларынын долбоорлорунун айрым бөлүмдөрүн, анын ичинде туризм чөйрөсүндө, иштеп чыгууга катышууга жөндөмдүү;

КК-15. Жаңы маданий туундуларды иштеп чыгууда заманбап маалыматтык технологияларды колднууга жөндөмдүү;

**маданий-агартуучулук ишмердикте:**

КК-16. Музейлик мекемелер, маданий борборлор, экскурсиялык жана туристтик фирмалар сиситемасында маданий-билим берүүчүлүк программаларын иштеп чыгууга катышууга жөндөмдүү;

КК-17. Музейге келгендердин түрдүү категориялары үчүн маданий-билим берүүчүлүк программалларынын кеңири чөйрөсүнө катышууга жөндөмдүү;

**педагогикалык ишмердик жаатында:**

ПК-18. Педагогикалык ишмердиктин негиздерин баштапкы, жалпы орто билим берүүчү мектептерде жана атайын орто окуу жайларында музей таануу, край таануу, тарых жана культурология циклиндеги сабактарды окутууда колдонууга жөндөмдүү.

ПК-19. Тарыхый маалыматтарды чогултууга, аларды талдап түшүндүрүүгө, жаңы билимдерди жана маалыматтарды аудиторияга жеткирүүгө жөндөмдүү.

ПК-20. Билим берүү процессин өркүндөтүү боюнча ишти аткарууга, жаңы өсүп келаткан муунду окутуп тарбиялоодо алган билимин туура пайдаланууга жөндөмдүү.

**5.2. Бакалаврларды даярдоонун НББПнын түзүмүнө болгон талаптар.**

Бакалаврды даярдоонун НББПнын түзүмү төмөнкүдөй блокторду камтыйт:

1-блок «Дисциплиналар (модулдар)»;

2-блок «Практика»;

3-блок «Мамлекеттик жыйынтыктоочу аттестация».

**Адистерди даярдоодогу ЖКББ НББП – сынын таблица – структурасы**

|  |  |  |
| --- | --- | --- |
| **Код** | **Окуу циклдери жана аларды өздөштүрүүнүн долбоорлонгон натыйжалары**  | **Бакалаврларды даярдоонун НББПкөлөмү жана анын бөлүмдөрүнүн кредит саны** |
| **Б. 1** | **Гуманитардык, социалдык жана экономикалык цикл** | **20-30** |
|  | **Математикалык жана табигий илимий цикл** | **10** |
|  | **Кесиптик цикл**  | **175** |
| **Б.2** | **Практикалар**  | **15** |
| **Б.3** | **Жыйынтыктоочу мамлекеттик** **аттестация** | **10** |
|  | **Негизги билим берүү программасынын жалпы эмгек сыйымдуулугу**  | **240**  |

 Жож мамлекеттик билим берүү стандартынын талаптарына ылайык бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгѳжоопкерчилик тартат.

 Дисциплиналардын (модулдардын) топтомун жана алардын бакалаврды даярдоодогу НББПнын ар блогуна тиешелүүэмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндѳ анны ѳздѳштүрүүнүн талаптарын эске алуу менен ушул блок үчүн белгиненген кѳлѳмдѳ ѳз алдынча аныктайт.

5.2.1.Бакалаврды даярдоодогу НББП тѳмѳнкүлѳрдү ишке ашырууну камсыздашы керек:

 - гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

- кеминде 360 кѳлѳмүндѳ дене тарбия жана спорт боюнча дисциплиналарды, алар ѳздѳштүрүү үчүн милдеттүү болуп саналат, бирок кретиттерге которулбайт жана бакалаврды даярдоодогу НББПнын кѳлѳмүнѳ киргизилбейт.

Окуу бөлүмдөр курстук иштерди, практикаларды, тандоо түрүндөгү аттестациялык же болбосо факультативдик процедураларды камтыган вариативдик бөлүктөрдөн түзүлөт. Вариативдик бөлүктөрдү ишке ашыруу ирээти негизги билим берүү программаларды иштеп чыгуу мезгилинде калыптанат.

5.2.2. «Практика» 2-блогу окуу практикасын (таанышуучу, технологиялык, илимий-изилдѳѳ иштери) жана ѳндүрүш практикасын (долбоордук, эксплуатациялык, педагогикалык, илимий-изилдѳѳ иштери) камтыйт.

 ЖОЖ бир же бир нече практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

 5.2.3. «Мамлекеттик аттестация» 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана анны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

5.2.4. Бакалаврды даярдоодогу НББПнын алкагында милдеттүү жана тандоочу бѳлүк болот.

 Бакалврды даярдоодогу НББПнын милдеттүү бѳлүгүнѳ улуттук квалификациянын алкактарынын деңгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплиналар жана практикалар кирет.

 Мамлекеттик аттестациянын кѳлѳмүн эске албаганда милдеттүү кѳлѳмү бакалаврды даярдоодогу НББПнын жалпы кѳлѳмүнүн 50 пайыздан ашпоого тийиш.

 Бакалаврды даярдоодогу НББПнын тандоочу бѳлүгүндѳ студенттер тиешелүү багыт боюнча дисциплиналарын тандоого жол берилет.

5.2.5. Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы кѳрсѳтмѳлѳр каралган НББПдан тышкары, бакалаврды даярдоодогу НББПбоюнча окууга мүмкүнчүлүк берүүгѳ тийиш, анда алардын психофизикалык ѳнүгүүсүнүн ѳзгѳчѳлүгү, жеке мүмкүнчүлүктѳрү эске алынат жана зарыл болгон учурда аталган адамдардын ѳнүгүүсүнүн бузулушун түздѳтүүнү жана социалдык кѳнүгүүсүн камсыз кылат.

5.2.6.Жыйынтыктоо мамлекеттик аттестация өз ичине бакалаврдык бүтүрүүчү квалификациялык иштин корголушун камтыйт. Мамлекеттик аттестациялык сынактар ЖОЖдун кароосу боюнча киргизилет.

**5.3.** **Бакалаврды даярдоонун НББПсын ишке ашыруунун шарттарына талаптар.**

**5.3.1.Окуу процессин кадрдык камсыз кылуу.**

Бакалаврларды даярдоонун НББПсын ишке ашыруу,окутулуп жаткан дисциплинанын профилине ылайык келүүчү базалык билими бар жана илимий жана (же) илимий методикалык иш менен системалуу алектенген педагогикалык кадрлар менен камсыз кылынышы керек.

Илимдин кандидаты, доктору даражасы бар (анын ичинде эквиваленттүүлүгүн белгилөөнүн жана таануунун тиешелүү процедурасынан өткөн PhD даражасы бар) окутуучулар берген сабактардын, окуган лекциялардын үлүшү жалпы сабактардын санынын 40$\%$ пайызын түзүшү керек жана профессорлук илимий наамы бар окутуучулардын саны 12$\%$тен аз эмес болуш керек. Илимий даражасы жана наамы жок, ошондой эле мамлекеттик ардак наамы (анын ичинде спорттук) бар, эл аралык конкурстардын лауреаттары, кесиптик багытка негизделген мамлекеттик сыйлыктардын лауреаты илимий даражасы жана наамы бар окутучулардын курамына теңделет.

 Лекциясын илимдин кандидаты же доктору даражсы бар окутуучулар окуган дисциплиналардын үлүшү дисциплиналардын жалпы санынын 40%ын түзүүгө тийиш.

**5.3.2.Окуу процессин окуу-методикалык жана маалыматтык камсыз кылуу.**

НББП НББПнын бардык окуу курстарынын дисциплиналарынын окуу-методикалык документтери жана материалдары менен камсыз болуш керек. Ар бир ушул сыяктуу дисциплинанын мазмуну НББП касыз кылуучу факультеттин локалдык түйүнүндө көрсөтүлүшү абзел.

 Окуу процесин маалыматтык каржылоосун ишке ашыруудагы тартипти факультеттин окумуштуулар кеңеши аныктайт.

 НББПын ишке ашырууда ар бир студенттин маалыматтар базасына жана негизги билим берүү программасынын дисциплиналарынын толук тизмеси боюнча түзүлгөн китепканалык фонддорго, ошондой эле окуучулардын өз алдынча даярдануу мезгилинде Интернет түйүнү менен камсыз кылынуусу керек.

НББП боюнча билим алып жатканар бир студент билим берүүчү программага кирген кесиптик компетенцияларды калыптандыруучу ар бир дисциплина боюнча бирден кем эмес басма же/жана электрондук окуу китеби жана окуу-усулдук басылма менен (мезгилдүү басылмалардын маалымат базасын кошо алганда) камсыз болууга тийиш.

 Библиотекалык фонддун комлекттерин окулуп жаткан дисциплиналар боюнча адабияттардын негизинде басма жана (же) электрондук, акыркы 5 жыл ичиндеги басмалар менен толукталышы керек.

 Кошумча адабияттар фонду официалдуу түрдөгү басма сөз жана библиографиялык басылмалар менен 100 окуучуга 1-2 экзамплярдан түзүүсү керек.

Ар бир окуучу китепкананын фондун пайдалануу мүмкүнчүлүгү менен ( жазуу жана электрондук, анын ичинде электрондук жазылып алуу боюнча), 6дан кем эмес ВАКтын тизмесинде бар ата мекендик журналдар жана кесиптик циклге төп келген 10дон кем эмес чет элдик алдыңкы журналдар менен камсыз болушу керек.

Студенттер үчүн атамекендик жана чет элдик жождор, ишканалар жана уюмдар тарабынан жайгаштырылган маалыматтарга ыкчам жетүү мүмкүнчүлүгү менен камсыз болууга тийиш, заманбап кесиптик маалымат базаларына, маалымдоочу маалымат жана издөө системаларына жетүү камсыз кылынууга тийиш.

 **5.3.3.** **Окуу процессин материалдык-техникалык жактан камсыздоо.**

Бакалаврларды даярдоонун негизги билим берүү программасын ишке ашыруучу ЖОЖдун лабораториялык, дисциплиналык жана дисциплиналар аралык даярдоонун, студенттердин ЖОЖдун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

 Бакалаврларды даярдоодогу НББПны ишке ашырууга мүмкүндүк берүүчү зарыл болгон материалдык-техникалык камсыздоонун тѳмѳнкүдѳй тизмеси көрсөтүлөт:

- лекциялык аудиториялар (презентация үчүн видеопрекциялык жабдуу менен, үндү угузуучу каражаттар, Интернет ке туташкан экран менен жабдылган), семинардык жана практикалык иштерди өткөрүү бөлмөлөрү (окуу эмеректери менен жабдылган), чет тилдер сабак өтүлүүчү, китепкана кабинеттери (студенттер үчүн Интернетке, маалымат базаларына туташкан компьютерлер менен камсыз болгон жумуш орду бар), компьютер класстары.

- электрондук басылмаларды пайдалануу учурунда ар бир окуучу өз алдынча иштөө мезгилинде окуу дисциплинасынын иш программасында көрсөтүлгөн көлөмдө Интернетке туташкан копьютер классында жумушчу орун менен камсыз кылынат. Интернетке туташкан компьютерде ар бир студент жылына 200 сааттан кем эмес иштөө убактысы менен камсыз болууга тийиш.

- окуп жаткандарга сунуш кылынуучу жумуш орундар зарыл ьолгон лицензиялык программалардын комплекти менен камсыз болот.

 Бакалаврларды даярдоонун негизги билим берүү программасын ишке ашыруучу ЖОЖдун лабораториялык, дисциплиналык жана дисциплиналар аралык даярдоонун бардык түрлөрүн, ЖОЖдун окуу планында каралган жана да аракеттеги санитардык жана өрткө каршы эрежелер менен нормаларга ылайык келчү студенттердин практикалык жана илимий-изилдөөчүлүк иштерин жүргүзүүнү камсыз кылуучу материалдык-техникалык базасы болуусу керек.

**5.3.4.Бүтүрүүчүлѳрдү даярдоонун сапатын баалоо.**

Негизги билим берүү программасын өздөштүрүү сапатын баалоо жетишүүнүн учурдагы көзөмөлүн, окуп жаткандарды утурумдук аттестациялоону жана бүтүрүүчүлөрдү жыйынтыктоочу мамлекеттик аттестациялоону камтууга тийиш.

Ар бир дисциплина боюнча учурдагы көзөмөлдүн жана утурумдук аттестациялоонун так формалары жана процедурасы белгиленген тартипте иштелип чыгылат жана окуунун алгачкы айы ичинде студенттерге жеткирилет.

Окуп жаткандардын жекече жетишкендиктерин НББП этаптык талаптарына ылайык келүүсүн аттестациялоо үчүн (учурдагы көзөмөл жана мерчемдик аттестация) билимди, жөндөмдү жана калыптанган компетенциялардын деңгээлин баалоого мүмкүнчүлүк берүүгө зарыл болгон формадагы баалоочу каражаттар белгиленген тартипте иштелип чыгылат жана бекитилет.

Жыйынтыктоочу мамлекеттик аттестация бакалаврдын бүтүрүүчү квалификациялык ишин коргоону камтыйт. Мамлекеттик экзаменди киргизүүнүн зарылдыгы НББП иштеп чыгуу мезгилинде аныкталат.

Бүтүрүүчү квалификациялык иштин (бакалаврдын иши) мазмунуна, көлөмүнө жана структурасына коюлуучу талаптар белгиленген тартипте КР Өкмөтүнүн 2012-жылдын 29-майындагы №346-токтому менен бекитилген Жогорку окуу жайлардын бүтүрүүчүлөрүн жыйынтыктоочу мамлекеттик аттестациялоо тууралуу Жобонун, ошондой эле ушул билим берүү стандартынын НББП өздөштүрүү натыйжаларына койгон талаптарынын негизинде аныкталат.

Ж. Баласагын атындагы КУУнун

алдындагы КР ББжИМнин ОМБнин тѳрагасы **Темиров Б.К.**

**Түзүүчүлѳр:**

Ж. Баласагын атындагы КУУнун

Тарых жана чѳлкѳм таануу факультетинин деканы Сырдыбаев Т.Т

т.и.к., профессор

Ж. Баласагын атындагы КУУнун

“Чѳлкѳм таануу жана кыргыз таануу

Кафедрасынын башчысы, профессор, т.и.к Омурова Ж.О.

Ж. Баласагын атындагы КУУнун

«Жалпы тарых» кафедрасынын профессору, т.и.д. Галиева З.И.

Ж. Баласагын атындагы КУУнун

«Жалпы тарых» кафедрасынын доценти, т.и.к. Момошева Н.К.

Ж. Баласагын атындагы КУУнун

Археология, этнология, булак таануу жана

тарыхнаама кафедрасынын доценти, т.и.к. Эралиев С.Н.

И. Арабаев атындагы КМУнун проф., т.и.д. Усупова Н.С.

Кыргыз улуттук тарых музейинин мүдүрү, Алмакучкуов К. М.

э.и.к.

КР Өкмѳтүнѳ караштуу Мамлекеттик каттоо Кызматына

караштуу Архивдик агентствонун мүдүрү Алыбаева М.А.

КР УИАнын ХХ-XXI кк. Кыргызстан тарыхы Кубатова А.

бѳлүмүнүн башчысы, т.и.к.

«Манас» атындагы КТУнин Табалдиев К.Ш. доценти, т.и.к.

Ж. Баласагын атындагы КУУнун

«Жалпы тарых» кафедрасынын доценти, т.и.к. Жалиева Б.С.

И. Арабаев атындагы КМУнун

Чѳлкѳм таануу кафедрасынын башчысы, Абалова Н.Ж.

PhD